  Наталья Тетерина Футболъя дуннелэн чемпионатэзлы Ижкарысь Киров нимо паркын пуктэм фан-зонае 200 сюрс адями вуылӥз. Со сярысь М. Горький нимо гужем садлэн пресс-службаез ивортэ. Вань трансляциос бере ми мерлыко вотэсъёсты но ивортодэт вӧлмытонъя ёзэсъёсты чакламы. Туж шумпотымон, милям ужаммы сярысь тросэз умоен гожто шуыса. Ижкарын улӥсьёс пусйизы фан-зоналэсь мылкыдзэ но, персоналлэсь ужамзэ но, чылкытлыкез но. Алонъёсты ми тыршимы но тыршомы ӝоген тупатыны. Ваньмызлы тау умой кутскон понна Сергей Буторин, Горький нимо гужем садлэн кивалтӥсезДуннелэн чемпионатэз бере фан-зона мукет ӵектосъёслы вӧлмет луоз. Соос пӧлын — урам кинолэн фестивалез, кытын Россиысь режиссёръёслэсь вакчи метрен ужъёссэс возьматозы; «Ретро ФМ» радиостанцилэн инбам улын кинотеатрез; удмуртъёслэн крезьгуръя йӧскалык инструментсылы сӥзем «Кубыз» фестиваль; #НаРавных мерлыко фестиваль. Отын ик концертъёс, егитъёслы дискотекаос, усьтэм фитнес-тренировкаос но карын сямлы пӧрмем «Читай, Ижевск!» но «Рыжий фестиваль» ужрадъёс ортчозы. Тегъёс: Ижкар Футбол Удмуртия Мерлык паркъёс шутэтскон  